GiliGold/VAD_KnessetCorpus huggingface dataset:
מרדכי יוגב: בוא נגיד מראש את מה שאני כן יודע, לא הכל אני יודע, לכן אני שואל, אבל אם פלשתינים גורמים את הנזק הם הפועלים ולא כנראה ההנהלה.
מרדכי יוגב: אז זה לא הפלשתינים, בוא לא נתפוס את הש"ג כמו שאומרים.
מרדכי יוגב: יכול להיות שתפסתם נהג טרקטור.
<שיר גומס דה מסקיטה: אם אנחנו מדברים על נופי ישראל אז ביחס לנזק שנגרם באזור מסויים בגבעת זאב כן היינו בהדברות מולם מול נופי ישראל והם התחילו לפנות כבר את העודפי עפר שבאמת נשפכו שם.
<שיר גומס דה מסקיטה: חתמנו איתם על הסכם - - -
<קריאה: בטעות.
מרדכי יוגב: שיר, אם תעשו שם סיור יש שם שני כבישים שנחנכו, הם עוד לא סלולים, כן סלולים, לא זוכר.
מרדכי יוגב: הם שנה של עבודות של הידוק עפר ויצירת סוללות בכבישים דו נתיביים שמשאיות נוסעות בהם ואוטובוסים - - -
<תומר ישראל: יש שאלה, דרך אגב, יחידת הפיקוח אמרו לי בסיור שמרקו דיבר עליו שכרגע יש איזה בעיה עם דרישה ממי שעשה את המפגע להסיר אותו לגמרי, להוריד אותו, יש איזשהי בעיה משפטית, את יודעת משהו על זה?
<מרקו בן שבת: אני אומר שני דברים בשורה התחתונה: אחד, השלכת הפסולת שהייתה באופן מסיבי בחודשים האחרונים, אפשר להגיד שהיא נבלמה באופן משמעותי בחודשים האחרונים - - -
<אילנה דרור: איפה?
<אילנה דרור: בפארק הגיא?
<אילנה דרור: סליחה, אני גרה בדיוק מעל פארק הגיא.
<אילנה דרור: כל יום יש שם אלפי משאיות.
<אילנה דרור: נשפכים - - -
<מרקו בן שבת: אז אני אומר לך שאת לא מדוייקת כי אין אלפי משאיות - - -
<אילנה דרור: אלפי טונות נשפכים שם.
<מרקו בן שבת: את רוצה לדייק אז תדייקי, זה דבר ראשון.
<אילנה דרור: מה זה נבלמה?
<אילנה דרור: אם כל יום יש שם משאיות שנשפכות.
<מרקו בן שבת: הדיוק הוא שיכול להיות שמהחלון של הבית שלך את רואה עבודות שהן בתחום תכנית המתאר.
<מרקו בן שבת: אלא אם כן את אומרת לי שמהחלון את מכירה את גבולות תכניות המתאר והקו הכחול לפני ולפנים - - -
<קריאה: להרחבה של פארק הגיא אין תכנית.
<אילנה דרור: פארק הגיא אין תכנית, הם עכשיו הגישו בקשה לשינוי תב"ע.
<מרקו בן שבת: אנחנו בדבר הזה מאחר וחלק, כמו שאמרתי בהתחלה, נמצא בתחום תכנית המתאר של מועצת גבעת זאב האחריות מוטלת על המועצה ולא עליהם ואנחנו לא מתכוונים להכנס לתוך ה"קישקע" של המועצה כי אין לנו זמן לזה.
<מרקו בן שבת: כל מה שקשור - - -
מרדכי יוגב: אז כל זה כן בתוך קו כחול של המועצה.
<מרקו בן שבת: כל מה שקשור על חריגה - - -
<תומר ישראל: פארק הגיא כן בתוך המועצה.
<תומר ישראל: הכבישים ואתר ההרחבה- - -
<מרקו בן שבת: אם תתנו לי לסיים, בשורה התחתונה הכבישים שחרגו מתכנית המתאר ננקטו נגדם הליכי פיקוח מאחר והכבישים נבנו או הוקמו לפני חוק ההסדרה אין לנו היום אפשרות חוקית ללכת ולממש צווי הריסה או לחסום את הדרכים.
<מרקו בן שבת: זאת השורה התחתונה או המשפטית.
מרדכי יוגב: בוא ננסה להכנס לפינה אחת שהיא הגנה על אתר ארכאולוגי כי היתר אתם תצטרכו לטפל ואני אומר לכם - - - זאת אומרת, היום אתה לא יכול להכנס לאכיפה?
<מרקו בן שבת: לא.
<מרקו בן שבת: באתר ארכאולוגי?
מרדכי יוגב: באתר ארכאולוגי לצורך העניין - - - אתה כן יכול.
<מרקו בן שבת: אני פותח תיק בב"ח אם זה דרך או אם זה מבנה.
<מרקו בן שבת: הדרך או המבנה יכולים להיות, אני יכול לממש צווי הריסה כל עוד חוק ההסדרה לא בולם אותי.
<מרקו בן שבת: ה- - - שכרגע הזכרתי, הדרכים שנפרצו, הם נפרצו לפני פברואר 2017, ולכן חוק ההסדרה מונע את המימוש שלהם.
<שיר גומס דה מסקיטה: אבל לגבי אתר העתיקות במיקום הזה אז כן פעלנו מול נופי ישראל כדי שהם יפנו את עודפי העפר והם באמת התחילו שלב א' והם ממשיכים עכשיו עם שלב הניקיון היותר עדין של העתיקות.
מרדכי יוגב: אוקיי ומה אתם אומרים?
<דוד אוסמו: אנחנו זיהינו בעיקר חשודים פלשתינאים בכל הקשור לגניבת עתיקות - - -
מרדכי יוגב: משם או ממקומות אחרים אתה מדבר?
<דוד אוסמו: גם שם וגם במקומות אחרים אבל זאת תופעה שאנחנו מודעים לה ואוכפים אותה בהרבה מקומות בעיות בעיקר בטריטוריה של בנימין.
<דוד אוסמו: בשת"פ עם התביעה הצבאית גיבשנו תו"ל עבודה, תו"ל איסוף ראיות כדי למגר את התופעה הזאת.
<דוד אוסמו: אני ברשותך גם רציתי לדבר על תופעה אחרת של המפחמות, מה שאנחנו קוראים לזה, וה- - - ואני רוצה לומר שזה מונח על שולחננו.
<דוד אוסמו: בעיקר הייתה לנו ויש לנו אפילו עוד תופעה כזאת באזור עזריה, ענתה, מישור אדומים.
<דוד אוסמו: באזור מישור אדומים במצב של הדברות - - -
<בני אלבז: אתם בקשר קבוע עם ראש העיר?
<בני אלבז: ואיתנו ביחד.
<דוד אוסמו: נכון, כן, אני אשמח אם אתה תציין את זה כי סך הכל הקשר הוא קשר מצויין.
<בני אלבז: קשר טוב.
<דוד אוסמו: אדוני היושב ראש, הקשר של המשטרה גם עם קמ"ט איכות הסביבה וגם עם גורמי הרשויות המקומיות הוא קשר מצויין ובשילוב ידיים ככל שאנחנו נתקלים בתופעה אנחנו מנסים לטפל אותה בכלים הפליליים שעומדים לרשותנו, בכלים האכיפתיים.
<דוד אוסמו: אז למשל בתוך שטח A יש לנו קושי לאכוף אז אנחנו גם פה לא מוותרים ובשיטת הדיאלוג אנחנו מנסים להפחית את התופעה ואני אומר, למשל, באזור מישור אדומים היו שריפות משמעותיות שהיו עולות עד ריחות של לתוך העיר מעלה אדומים ומפקד התחנה יצר קשר עם נכבדים כאלה ואחרים והתופעה פחתה באופן משמעותי.
<דוד אוסמו: למשל בהקשר לעזריה וענתה - אני אומר למשל כי יש עוד מקומות כמובן באיו"ש שנושא המפחמות והשריפות שזה דבר משמעותי שאנחנו מתפתחים בו - - -
<בני אלבז: מפחמות כבר אין יותר באיו"ש - - -
מרדכי יוגב: מפחמות זה תופעת - - -
<קריאה: מוקדי עשן.
מרדכי יוגב: דוד, מפחמות זה היה יותר סיפור של צפון השומרון, של כביש באקה אל שרקיה - חרמש ואזורים נוספים וזה הם עשו עבודה רצינית מאוד.
מרדכי יוגב: גם היה לחץ של ראשי רשויות בשרון וכו', הכל יחד עבד, פה גם בוועדה, אבל הכל יחד עבד, אני לא יודע אם חיסלו אותם.
מרדכי יוגב: אני אומר לכם, זה היה אחד הנופים היותר יפים, כביש מלא שקדיות ומפחמות - - - לפחות ער לבעיה של - - -
<מרקו בן שבת: עכשיו מגדלים שם טבק.
<בני אלבז: עכשיו טבק, קופסת סיגריות של 20 סיגריות של שלהם, 3 ₪ עם פילטר.
מרדכי יוגב: זה התעשייה של יעבת, כן.
<דוד אוסמו: אז אני רוצה לציין את זה כי יש באמת מוקדי עשן אז יש שריפה, הם שורפים פסולת, מה הם שורפים למעשה, את כל מה שהם לא מסוגלים להפטר מזה אז - - -
מרדכי יוגב: במקום לפנות שורפים.
<דוד אוסמו: במסגרת עשן ושורפים.
<דוד אוסמו: זה יוצר מפגע, זה מפריע לאיכות החיים של ההתיישבות שגרה מסביב ואנחנו מתכוונים לפחות לגבי עזריה וענתה יש לנו תכנית גם להכנס לשם, גם לבצע מעצרים של - - -
מרדכי יוגב: אתה קצין אח"מ של בנימין או של ש"י?
<דוד אוסמו: אני קצין אח"מ של כל שומרון ויהודה.
מרדכי יוגב: של ש"י כי אתה מתאר לי רק דוגמאות ממקום אחד.
<דוד אוסמו: כי אני חייב - - -
מרדכי יוגב: אתה מצייר לי רק מה שאתם רואים מהמפקדה - - -
<מרקו בן שבת: שנייה, תן לי להוסיף, קודם כל בפרגון הפעם למחוז ש"י, אנחנו בחודשים האחרונים - - -
מרדכי יוגב: אני גם מרגיש שאתה מעורב, אני שמח, תודה.
<מרקו בן שבת: למה פרגון?
<מרקו בן שבת: ממש אתמול או שלשום היועצת המשפטית של מחוז ש"י, מירב, מפיצה מכתב לתחנות והיא מנחה אותם להתחיל לקבל תלונות ועם כל הסעיפים החוקיים כנגד המעוולים, עברייני סביבה בכל מרחב מעלה אדומים ומרחב מערב בנימין ובכלל בכל יהודה ושומרון, דבר שהיה תקוע בשנים האחרונות.
<מרקו בן שבת: זה לא היה פשוט להגיש תלונה גם אם תפסת - - -
<בני אלבז: לא קיבלו.
<בני אלבז: שינתם פאזה אדיר.
<דוד אוסמו: ממש ככה, אדוני היושב ראש, בהחלט בשנה האחרונה אנחנו שינינו את כל המדיניות בעניין הזה ואנחנו ביחד עם ראשי הרשויות, קמ"ט איכות הסביבה מטפלים באופן משמעותי.
<דוד אוסמו: אני רוצה לציין שבתחומי הקו הירוק אין טיפול משטרתי בנושאי איכות סביבה.
<דוד אוסמו: הטיפול המשטרתי בנושא הקו הירוק בנושאי איכות הסביבה הוא על ידי המשטרה הירוקה ומשרד איכות הסביבה.
<דוד אוסמו: אנחנו במחוז ש"י בעצה אחת עם מפקד המחוז - - -
<בני אלבז: ועם רמ"ד איכות סביבה אצלכם במשטרת ישראל - - -
<דוד אוסמו: נכון, עם רמ"ד איכות סביבה ועם כל הגורמים.
<דוד אוסמו: אנחנו מנסים ואני מקווה שיהיה בהצלחה תוקפים את התופעה הזאת.
מרדכי יוגב: אבל תמיד צריך לפנות אזרח, בוא נגיד חברים שאני רואה פעמיים בשבוע - - - א', אני אומר לכם תודה ו-ב' אם נוכל להוריד את זה מסדר היום גם אני אשמח כי מה המשפט קודם שאמרתי.
מרדכי יוגב: וג' אני שואל, אני אתן לך את הדוגמה שאני רואה ואחרים רואים דברים אחרים: הכפר דיר קדיס עושים משרפה מזרחה על הרכס, כל העשן והשריפה שעושים - - - לבתים של נילי וחלק עם הרוח לנעלה.
מרדכי יוגב: למי הם מרימים טלפון?
<מרקו בן שבת: בחודש האחרון סגרנו.
<בני אלבז: במקרה סגורים אבל מה שאומר - - -
<מרקו בן שבת: בנילי, נעלה ב- - -
מרדכי יוגב: לא כי זה היום נשרף, כל יום נשרף.
מרדכי יוגב: אתה רוצה שאני - - - בלילה או מחר?
מרדכי יוגב: אני שמח מאוד ממה שאומר פה ניצב משנה דוד ובאכפתיות גם ובסגירת המעגל וגם בתוך הקו הירוק אם אזרח - - - אני אוהב שריפות אבל אני לא יכול לשרוף כי השכן יתלונן, ירים, יגיע מישהו, מזה שהכנסתי לו עשן לדירה.
<מרקו בן שבת: בוא נשים את הדברים על השולחן: הסוגייה הזאת של עשן או מפגעים חוצי גבולות - - -
מרדכי יוגב: ויותר מזה, בתוך השריפות הללו זה לא מה שאני שורף גזרי עצים, יותר שורף חומרים מסוכנים שממילא הם אלה שעושים את העניין לעניין.
מרדכי יוגב: יותר מזה אני אגיד לך שיש קבלנים מתוך ישראל שמחפשים איפה לחסל ומביאים למשרפות האלה כל מיני פסולת שאני לא יודע מה יש בתוכה, זה הפך לחצר אחורית.
<מרקו בן שבת: יש לנו תמונה כללית יחסית על המוקדים האלה והם לא רק במרחב מעלה אדומים, הם במערב בנימין, עד לפני תקופה מסויימת היו קריטיים וגם מנכ"ל המשרד להגנת הסביבה עכשיו עם אנשים שלי ואנשים שלו מסייר באזור מעלה שומרון, באזור פדואל, על מפגעים ש- - -
מרדכי יוגב: יש לי רעיון לכל הגורמים האזרחיים פה: תרימו טיסת לילה עם משהו שמצלם חום ותצרו את כל המוקדים הללו - - -
<בני אלבז: מוטי, אני אתן לך ממש דקותיים מה נעשה בנושא, תאמין לי.
מרדכי יוגב: אני רק שואל למי צריך להתקשר, למי האזרח מתקשר, למוקד?
<בני אלבז: אני העברתי מפה כולל מיקומים על כל השריפות ביהודה ושומרון למרכז מידע שלנו שיושב במשרד להגנת הסביבה 24 שעות.
<בני אלבז: האזרח היום ישבתי אני ומרקו ומנכ"ל המשרד שרואה את הפרוייקט הזה של מניעת השריפות בראש סדר עדיפות שלו - - -
מרדכי יוגב: ישראל דנצינגר?
<בני אלבז: ישראל דנצינגר רואה את הפרוייקט הזה כהפרוייקט שהוא מוביל, גם בישראל, אגב, וגם אצלנו.
<בני אלבז: אנחנו עשינו מפה עם המיקומים של השריפות הקבועים.
<בני אלבז: אנחנו מחברים את המח"טים הגזרתיים באזור, לחבר אותם גם לנושא כי השריפות הן כמעט כולן בשטח B.
<בני אלבז: כל השריפות בשטח C מטופלות במיידי על ידי יחידת הפיקוח, כמעט שאין לנו שריפות בשטחי C, שיהיה ברור.
<בני אלבז: אולי בדברים או שזה עובר לכפר דרך שטח B, כמו למשל בפדואל שיש לנו בעיה כי אנחנו עוברים דרך כפר פלשתיני להגיע לשטח C.
<בני אלבז: המפה הזאת הגיעה למרכז מידע, אנשים יודעים בעקבות הישיבה הגדולה שעשינו עם מועצת שומרון, בכל הנושאים האלה למי לפנות, איך לפנות, קודם כל למבצעים של המנהל האזרחי עם מפה, מהמבצעים זה מגיע - - - ואם לא אז אנחנו עובדים.
מרדכי יוגב: יש פה מישהו שעובד במוקד או שאחראי במוקד?
<יעל מייזל: אני רוצה להגיד משהו מאיגוד ערים לאיכות סביבה שומרון.
<יעל מייזל: לצערי, תושבים מתקשרים אלינו - - -
<בני אלבז: אבל אצלך ישבנו בדיון וסגרנו שם את ההסכם.
<יעל מייזל: אנחנו עדיין מקבלים תלונות ואני יכולה להגיד משהו בתור אזרחית פשוטה שמתקשרת למוקד הסביבה - הם לא יודעים על מה מדובר, אני מתלוננת כל שבוע על שריפה ליד עופרה - -
<בני אלבז: את צודקת, השבוע הם קיבלו - - -
<יעל מייזל: - - הם לא עונים ויש כאן נקודה אמיתית של תושבים שמתקשרים כל יום וזה נושא בוער.
מרדכי יוגב: מכוון שיש פה עוד שני נושאים ועוד סבב ואני אקח לעצמי דקה וחצי לסיכום ואנחנו נצטרך לסיים אז אני רק מבקש שיהיה ברור למי פונים.
מרדכי יוגב: ואני אומר תודה, בהחלט אומר תודה, לזה שיש פה נכונות משטרת ישראל לגעת בנושא ולזה שאתם ערים לנושא.
מרדכי יוגב: אני יודע שבמשרפות של שטחי C נגעת והאזרח צריך לדעת למי הוא פונה.
מרדכי יוגב: ואני אומר לכם, גם במועצות האזרח צריך לפנות למוקד, הוא לא יכול לפנות לקמ"ד איכות סביבה - -
<בני אלבז: נכון מאוד, זה מה שסיכמנו בישיבה - - -
מרדכי יוגב: - - לאותו מוקד ביטחוני אזרחי, אז יש שאלות ביטחוניות זה מייד והמוקדים היום גם מפוצלים בחלקם בין מוקד ביטחוני למוקד אזרחי ולמוקד האזרחי פרץ לו הביוב אז הוא פונה למוקד האזרחי.
מרדכי יוגב: יש שריפה - פונה למוקד ה- - - המוקד המועצתי צריך להיות מיינדד לעניין ולדעת למי הוא פונה במבצעים, מנהל אזרחי וגם לדעת אם פנייה לא טופלה היום גם העניינים ממוחשבים - - -
<בני אלבז: חילקנו את זה מבצעים בית אל, מבצעים שכם, עשינו את כל החלוקה עם מפה, עם שמות היישובים - - -
מרדכי יוגב: בסדר, אז לכן אני לא רוצה - - - שני דברים ונעשה סיבוב.
<דוד אוסמו: רציתי לומר שבכלל הנושא של השריפות באיו"ש אצלנו הוא מקבל עדיפות גבוהה כי בדרך כלל המוטיבציה היא לאומית - - -
מרדכי יוגב: סליחה שאני קוטע אותך, ספר לי עכשיו סיפור ובזה נדלג על נושא והנושא האחרון יהיה בכל זאת נחזור לחקיקה סביבתית - איפה פתחתם תיקים בעת האחרונה בשוק עתיקות?
מרדכי יוגב: אני לא אספיק להכין את הנושא לכן אני שואל רק תוצאתית.
<דוד אוסמו: תוצאתית כמו שאני אמרתי, בטריטוריה של בנימין - - -
מרדכי יוגב: שוד עתיקות.
<דוד אוסמו: כן, גם שם.
מרדכי יוגב: חוץ מגבעת זאב.
<דוד אוסמו: גם שם, במספר מקומות בטריטוריה של בנימין על שוד עתיקות וגניבת עתיקות ושוד עתיקות.
<דוד אוסמו: פתחנו תיקים ועובדתית התלונות מוגשות אלינו אנחנו - - -
<מרקו בן שבת: מדבר על - - - שנתפסו עם - - - הובאו למשטרה, נעצרו והוגשו תלונות על ידי קמ"ט ארכאולוגיה - - - היישוב.
<דוד אוסמו: לא, רציתי לדבר על נושאים אחרים שקשורים אבל בסדר - - -
מרדכי יוגב: תגיד לי למה?
<דוד אוסמו: בטריטוריה שלנו באיו"ש אנחנו הצלחנו להגיע לכתבי אישום בכל מה שקשור לשריפות של שטח, של עצים, של מטעים על ידי פלשתינאים, דבר שהוא קשה בהיבט הראייתי עם חשודים שהובאו לדין, הודו וגם נכנסו לבתי כלא.
<דוד אוסמו: בטריטוריה של חברון זה היה וגוש עציון, כרגע אני מדבר על טריטוריה אחרת.
<דוד אוסמו: אני רוצה לומר שכל מה שקשור לאיכות הסביבה, להצתה, אנחנו מטפלים באופן יסודי - - -
מרדכי יוגב: אני מתנצל דוד, אנחנו בריבוי נושאים, אני בכל זאת חוזר רגע אחד לחקיקה הסביבתית ואחרי זה נעשה סיבוב קצר של הדברים, נרשום אותם ונצטרך להמשיך ולטפל.
מרדכי יוגב: יש דברים שהתקדמו, יש דברים שפחות נגענו.
מרדכי יוגב: שיר, אם את זו שמרכזת את הסיפור ואני שמח שפה דובר על זה שהובאו לכם תקנים נוספים כדי לטפל בעניין.
מרדכי יוגב: נגענו בזה שחוק האזבסט ייחתם, מדובר על סוף אוגוסט 17' וחוק האוויר נקי עד אמצע ספטמבר 17', חוק פסולת אלקטורנית לא יטופל כ - - - נאמר בסדר עדיפות וחוק הניקוז, לקדם החלתו ביו"ש עד סוף אוגוסט 17'.
מרדכי יוגב: אז תני לנו סטטוס.
<שיר גומס דה מסקיטה: התקדמנו גם ביחס לחוק האזבסט וגם חוק אוויר נקי.
<שיר גומס דה מסקיטה: חוק האזבסט מטפלים בו כבר הרבה מאוד זמן וממש לאחרונה סגרנו את כל הדברים האחרונים והוא יקודם ממש בהקדם.
מרדכי יוגב: מה זה בהקדם, תני לנו ככה קצת - - -
<שיר גומס דה מסקיטה: אני מקווה שבשבועות הקרובים מבלי להתחייב לתאריך מדוייק.
<שיר גומס דה מסקיטה: חוק אוויר נקי גם נמצא בעבודת מטה מתקדמת, נמצא בסדר עדיפויות שלנו לטיפול.
<שיר גומס דה מסקיטה: עוד צו שאנחנו עובדים עליו זה כמובן הקרן לשיקום מחצבות שגם מטפלים בו המון זמן והוא גם נמצא בעבודת מטה מאוד מתקדמת.
<שיר גומס דה מסקיטה: אני לא יודעת אם זה עודכן בפעמים הקודמות אבל עובדים גם על צו שהמטרה שלו זה לשפר את יכולת האכיפה שלנו ביחס לעבירות מנהליות באמצעות יצירת מנגנון של קנסות - - -
מרדכי יוגב: על מה?
<שיר גומס דה מסקיטה: על עבירות שהן אזרחיות קלות יותר, כמו עבירות סביבתיות.
מרדכי יוגב: ובכל זאת, חוק הניקוז?
<שיר גומס דה מסקיטה: חוק הניקוז אני אברר כרגע מה הסטטוס לגביו.
מרדכי יוגב: זאת אומרת שאם אנחנו מדברים על חוקים שעליהם אמרתם שאתם מתקדמים - אזבסט, אוויר נקי ואני שואל גם על ניקוז ואם קיבלתי כוח אדם אז ככה שלושה חודשים זה עניין שמביא ליכולת לממש?
<שיר גומס דה מסקיטה: אני מקווה.
מרדכי יוגב: כי אמרתי שזה כבר יהיה בעבר.
<בני אלבז: מוטי, זה הישג גדול להביא שני יועמ"שים שיטפלו רק בנושאים סביבתיים, שתבין, רק בזה.
<שיר גומס דה מסקיטה: אני אחדד זה לא שני תקנים אלינו ליחידה, זה יועצים משפטיים חיצוניים ש- - -
<בני אלבז: שיעבדו תחתינו.
<שיר גומס דה מסקיטה: הם אמורים לבצע פעולות עבור המנהל האזרחי אבל הם בהנחיה של יועמ"ש - - -
<בני אלבז: הם בעצם צריכים להכין את כל החוק - - -
מרדכי יוגב: אני בכוונה שואל אותך על חוק הניקוז, שיר, ואנחנו נבקש את התשובות באמת לוועדה משום שהייתה איזשהי אי בהירות למה אי אפשר להחיל אותו ביו"ש, אין שום תשובה אמיתית למה הוא לא יכול לחול ביו"ש וכתוצאה ממנו לממש דברים שהוא מאפשר.
מרדכי יוגב: אני לא בקי פה בדברים כרגע, עסקתי בזה בעבר אני מודה שאני כרגע לא זוכר.
מרדכי יוגב: אבל לא היה שום - - - הוא דרוש לצורך איכות הסביבה ולמה לא להחיל אותו?
מרדכי יוגב: זה לא עניין של בעיות פוליטיות או בעיות מדיניות.
מרדכי יוגב: אני פעם הצעתי ש- - - כל מה שלא קשור לקרקע מכוון שהקופאיות ברמי לוי יוכלו לשבת ולא לעמוד, כל החוקים שלא בקרקע שיחילו גם באיו"ש, בוודאי לאוכלוסייה הישראלית.
מרדכי יוגב: אוקיי, אז אנחנו נבקש שתראו גם חוק הניקוז, מה קורה עם החלתו.
מרדכי יוגב: אנחנו נעשה עכשיו סיבוב זריז, אני מבקש מכל אחד ממש דקה, דקה וחצי ונרשום את הדברים.
<שלו קיים: רציתי להגיד רק על היער סמוך לכפר עציון על הכריתות שיש, כריתות עצים, פיקוח באוויר, אני יודע שאתם - - - על הקרקעות אבל מעבר לזה השאלה אם משהו נעשה.
<שלו קיים: אנחנו היינו בסיור עם דני עטר, עם קק"ל - - -
מרדכי יוגב: תעצור רגע אחד בבקשה, תפנה לראש המועצה שלך שיפנה באופן הישיר, ידבר עם מרקו, הם יודעים לדבר, טפלו ביער.
מרדכי יוגב: בשעתו טיפלנו בעניין, מסתבר שהמועצה מתואמת במאה אחוז עם המנהל, זה התשובות שקיבלנו.
מרדכי יוגב: בוא נתקדם הלאה, כן.
<תומר ישראל: בשנת 2003 כשקיבלו את השרה החדשה לאיכות הסביבה, פרופ' יהודית נאות, בירך אותה יושב ראש הכנסת ואמר לה, גברתי השרה אני מאוד מקווה שתצליחי בתפקיד, ידידי ועמיתי לסיעה חבר הכנסת מיכאל נודלמן הוא היחיד שמתמצא בכנסת בנושא האקולוגי כי זה המקצוע שלו והוא מבין כמה חוקים סביבתיים חשובים.
<תומר ישראל: היום יש לנו, ברוך השם, כבר יותר חברי כנסת, לא רק אחד.
<תומר ישראל: את מה שקרה בישראל במהלך השנים איפה שצריך שיפורים ואיפה בכל זאת רואים קידום משמעותי אני חוסך.
<תומר ישראל: אבל לגבי המצב ביהודה ושומרון אני יכול לומר בוודאות, המצב פחות, פחות מטופל, פחות טוב.
<תומר ישראל: פחות טוב כי מסירים אחריות, כי זה מקום נוח להסיר בו אחריות.
<תומר ישראל: המצב פחות טוב כי אין מספיק חקיקה ואין מי שדואג לקדם אותה.
<תומר ישראל: אין לו"ז לחקיקה סביבתית ביו"ש לשנת 2018, זה אמיתי, עכשיו שמענו את זה חי, אני קיבלתי את זה גם בכתב אם אתה רוצה.
<תומר ישראל: המצב פחות טוב כי אין מספיק אכיפה ואין מספיק מניעה ואין מספיק מי שיקדם אותם.
<תומר ישראל: מה כן יש יותר ביהודה ושומרון?
<תומר ישראל: זבל, מפגעים, ביוב.
<תומר ישראל: המנהל האזרחי רוצה להקים מטמנה ביו"ש כי אנחנו עדיין ב-2003 שם.
<תומר ישראל: בישראל כבר לא עולה על הדעת - - -
מרדכי יוגב: זה התייחסות לרמון אני מבין, רמין ככפר ערבי.
<תומר ישראל: וגם אם מבקשים הוא טוען שהוא לא ממדינת ישראל ושחוק חופש המידע לא חל עליו.
<תומר ישראל: זאת אומרת המנהל האזרחי לא הכין תכנית ולא בדק לעומק את האפשרות להקים ברמון אתר מתקדם לטיפול בפסולת.
<תומר ישראל: קחו לדוגמה את פסגת זאב, יש מכתבים ממועצת התכנון העליונה, מהמשרד להגנת הסביבה, מהמועצה המקומית, מהמשטרה הירוקה ואם היינו מתאמצים קצת היינו מוציאים גם מהאגודה לתרבות הדיור אישור שהם לא אחראים על מה שהולך שם.
<תומר ישראל: סוללים כביש מעל ובתוך הנחל בלי שום תכנית.
<תומר ישראל: מרחיבים פארק לילדים בלי שום תכנית.
<תומר ישראל: נכון, חלק ב-C, חלק בתוך שטחי המועצה.
<תומר ישראל: מניחים שאריות עפר על אתר ארכאולוגי גם בלי שום תכנית ואף אחד לא אחראי.
<תומר ישראל: התירוץ הפוליטי הוא תירוץ נוח, אנחנו יכולים להשתמש בו בקלות ולמרוח בעזרתו את הזמן כמה שאנחנו רוצים.
<תומר ישראל: קחו את הקדרון, עוד בימי ראש העיר לשעבר, טדי קולק - - -
מרדכי יוגב: תדלג, תומר, על מה שנאמרו פה תשובות יותר טובות.
<תומר ישראל: חיפשו והתשובות לקדרון, וזה מפתיע, כי הכנתי את זה מראש, התשובות הן, הנה בוא תראה איזה שינוי גדול מתחולל עכשיו בנושא, כינסנו ועדה, אספנו ארגונים, יש לנו תכניות.
<תומר ישראל: זאת התשובה שגם קיבלנו היום.
<תומר ישראל: עד מתי אני שואל, מה הלו"ז, לא, לו"ז אין, אין גם תכנית.
<תומר ישראל: שאלתי את שר הביטחון בנושא אחר - אם עד השנה שעברה טענו במשרדך שאין למנהל האזרחי סמכות בשטחי B בענייני איכות סביבה והשנה פעלתם כבר פעמיים בנושא, ועכשיו שמענו מבני, הוא אומר שהם פעלו 25 וזה טוב.
<תומר ישראל: אתם פעלתם רק איפה שאנשים משתעלים את הריאות שלהם ויורקים פיח.
<תומר ישראל: גם לכם ברור שהמתנתם יותר מדיי.
<תומר ישראל: אפשר היום כבר להוכיח את הנזק כבר ברמה ראייתית משפטית.
<תומר ישראל: למה לא לספר מה הכלל, למה לא להכנס לפני כן כדי למנוע עוד נזקים.
<תומר ישראל: לאחרונה עורך דין שלמה רבינוביץ' קיבל תשובה מהמשרד להגנת הסביבה שמסתיימת שם עבודת מטה לניהול סביבתי חוצה גבולות.
<תומר ישראל: והיעד של התכנית זה לאישור הממשלה - - - עבודת מטה ואישור ממשלה זה כמו תכנית אב.
<תומר ישראל: זה חשוב כי זה מניע הלך רוח אבל זה גם טריקי זה לא מחייב בשום צורה.
<תומר ישראל: אני חושב שהגיע הזמן להכין תכניות אמיתיות, תכניות מחייבות שיעמידו סטנדרטים סביבתיים גם ביהודה ושומרון.
<תומר ישראל: סטנדרטים גבוהים קבועים עם תכנון, עם ניהול מקצועי, פיקוח שקוף, ראוי, כמו שצריך לעשות גם בגבעת זאב.
<תומר ישראל: זהו, אני מברך על הפעולה במט"ש אל בירה כתוצאה מהתגובה שלנו לבג"ץ והשינוי שם בטיפול בבוצה.
<תומר ישראל: אני מקווה שגם שאר הדברים ישוקמו.
<תומר ישראל: וזהו, ישר כוח, מוטי, על המעקב הקבוע.
<אריאל פילבר: קודם כל לגבי זה שבני הזכיר מקודם שהשבוע עשו איזשהו פינוי של הבוצה, הייתה שם גלישה בעקבות הגשמים אבל לא משמעותית כל כך.
<אריאל פילבר: אז קודם כל אני רוצה להראות את התמונה הזאת - - -
<בני אלבז: אמרתי שהייתה משמעותית לא אמרתי לא.
<אריאל פילבר: משמעותית הייתה.
<אריאל פילבר: עוד לפני השבוע הזה, עם השיטפון הקודמת, אנחנו ב-7.12 היינו באירוע גדול עם 300 תלמידי של"ח בנחל והיינו צריכים להוציא אותם מהנח"ל לא בגלל חשש לשיטפון כי השיטפון כבר קיבלנו אישור מחדר מצב להוציא אותו, להוציא אותו החוצה מחשש לביוב שגולש ומגיע - - -
<בני אלבז: אגב זה לא היה מאל בירה בזמן הזה אלא ממקום אחר ולא נרחיב.
<אריאל פילבר: זה יונתן לורנס צילם בנחל מכמש ב-18, בסדר?
<בני אלבז: היה גם ממקור אחר שזרם שם, לא משנה.
<אריאל פילבר: תראה, כל הסיפור הזה של פינוי, אנחנו מקבלים את התמונות האלה כל הזמן, זה מגיע אלינו.
<אריאל פילבר: זה האתר של הבוצה שנמצא בחוץ וזה צילום מהשבוע, אתה רואה, בוצה עוד נשארה, יש שם עוד מספיק דברים שיכולים לזרום וגם רואים את הקוליסים של המשאיות שברגע שמתחיל הגשם מהר מהר מנסים להציל את המצב.
<אריאל פילבר: הנה המשאיות גם צילמנו אותם בתוכו.
<אריאל פילבר: למה לעשות את זה כשיורד גשם?
<אריאל פילבר: הגשם איחר - - -
<בני אלבז: הם לא עשו כשיורד הגשם, הם התחילו את הפרוייקט ביום חמישי לפני הגשם והם נתקעו ביום ראשון ושני ובכל זאת - - -
מרדכי יוגב: מה עושה הגשם?
מרדכי יוגב: סוחף את הבוצה חזרה לנחל?
<בני אלבז: את השאריות כי שם חומה שבנינו, יש שם גדר.
<בני אלבז: אז את השאריות הוא סוחף אבל בכל מט"ש בישראל ברגע שזה עולה מעל לכמות - - -
מרדכי יוגב: אבל למה לא לפנות?
מרדכי יוגב: אמרתם שאת הבוצה אתם מפנים לתובלם?
<בני אלבז: מפנים, הנה, ראית את המשאיות - - -
מרדכי יוגב: זה משאיות פלשתינאיות?
<בני אלבז: פלשתינאיות, כל זה עובר לקבלנים - - -
<תומר ישראל: לפנות את זה לאתר אחר, עד עכשיו פינו את זה לאל מיניה נכון?
<בני אלבז: לא, לא, מה פתאום, תמיד לשם.
<בני אלבז: אני סגרתי עם תובלן שהוא קולט את זה בחינם, ללא תשלום.
מרדכי יוגב: בוא נתקדם, נעבור הלאה.
<אריאל פילבר: אני רוצה להגיד דבר כזה – כמו שתומר אמר מקודם על כל הדברים, תכניות אב, שמענו על התקדמות בנושא המט"ש של בירא.
<אריאל פילבר: התושבים פה זועקים את זה כל כך הרבה זמן, זה מסריח להם, אנחנו יודעים בדיוק מה הולך לקרות כל גשם, אנחנו יודעים איך זה יהיה, אנחנו לא נערכים לזה מספיק זמן מראש.
<אריאל פילבר: כן, הבוצה הזאת שנמצאת שם בחוץ לא צריכה להיות שם להזרק מחוץ לגדרות המט"ש ולזרום עם הגשמים וגם אם זה קורה אז למה לא לעשות את הדבר הזה בסוף הקיץ ולפנות את הדבר הזה.
<אריאל פילבר: אנחנו יודעים, כל גשם - - -
מרדכי יוגב: טוב, תרשה לי לקצר אותך באמירה קטנה, אני זוכר את משטרת איכות הסביבה שהיא קשה שהיא עובדת בתוך הקו הירוק שבשעה שהיה טיפול בוצה במט"ש חשמונאים עלו שם אנשים גם למשפטים.
<אריאל פילבר: לפני 20 שנה הדבר הזה קרה - - -
מרדכי יוגב: הלאה, עבור הלאה, אנחנו מכירים.
<אריאל פילבר: אז אני רוצה להגיד בדבר הזה אין פה שום תכנון מוקדם ואין גם הפתעות בסיפור הזה.
<אריאל פילבר: הסיפור של אתר סילוק פסולת רימונים אני שומע כל הזמן את הדיבור על האיחוד של האוכלוסיות והסיפור של הטכנולוגיה.
<אריאל פילבר: אבל ההתנגדות שלנו היא על האתר על הנקודה הספציפית ועל זה אני לא רואה גם שהם מדברים על המיקום.
<אריאל פילבר: ועוד פעם, אם משנים את הטכנולוגיה גם אפשר לשנות מיקום, - - - שהרחיב על זה הרבה בכל מיני היבטים.
<אריאל פילבר: הדבר הזה אני לא ראיתי שדיברו עליו כאן.
<אריאל פילבר: דיברו כאן רק על תוספת - - - דיברו על כן למצוא, לא למצוא פתרונות אחרים.
<אריאל פילבר: המיקום עצמו הוא מיקום בעייתי - - -
<בני אלבז: - - - לבג"ץ אתה יודע - - -
<אריאל פילבר: - - - גרמני מטפל באתרים שניתנים לו - - -
מרדכי יוגב: עבור הלאה.
מרדכי יוגב: אנחנו לא יודעים לתת את הפתרון פה אבל בהחלט איצ'ה יכול להיות גורם מוביל פה כי הוא גם מתכנן את כל הדברים ואני חושב שאנחנו נבקש ממנו - - -
<אריאל פילבר: התשובה של בני היא נכונה, זה בבג"ץ, לא קורה שום דבר אבל הפחד שלי הוא - - -
מרדכי יוגב: מה אתה מצרף, את האתר של הגילגל שם, איך קוראים אותו?
<אריאל פילבר: לא, שזה גבול שמורת טבע וסדק גיאולוגי שיש שם ואיצ'ה הוציא על זה דוח שלם בכל הסיפור הזה - -
<קריאה: איצ'ה גם הציע חלופות - - -
<אריאל פילבר: - - של כל הבג"צים האלה, כי גם מט"ש של בירא וגם - - - רמון נמצאים נמצאים בבג"ץ.
<אריאל פילבר: אבל בסופו של דבר יכול להיות שבג"ץ, כמו שאתה אמרת בדיון הקודם, הוא יגיד שחוקי להקים פה.
<אריאל פילבר: אם נכון להקים פה בג"ץ לא נוגע בזה - - -
<בני אלבז: עבר את כל ההליכים, כמו שאמרתם עליו, תאמין לי, הכל למהדרין.
<אריאל פילבר: הליכים זה מילה יפה, היה שם היפוך שלדעתי הוא גם מושחת בסיפור הזה.
<אריאל פילבר: וגם ואדי חרמיה שהזכרנו אותו בסוף, אחרי שפותרים דברים כאלו צריך גם לדבר על שיקום של הדברים האלו ואף אחד לא מדבר על השיקום.
<אריאל פילבר: מדברים רק על הפתרונות אבל לא מדברים על השיקום - - -
<בני אלבז: אתה מדבר על שיקום של נחל מכמש?
<אריאל פילבר: לא רק מכמש, חרמיה גם.
<אריאל פילבר: יש שם יותר מזיפות.
<בני אלבז: אני הבטחתי לך שבכל קונסטלציה אנחנו לא ניתן להשאיר את זה ככה אלא נשקם גם את מכמש וגם חרמיה.
<בני אלבז: ברור שאני לא אתן שדבר כזה יישאר ככה.
<תומר ישראל: אמרתם לבג"ץ שלא צריך - - -
<בני אלבז: כרגע לא היה צריך שיקום - - -
מרדכי יוגב: אני נאלץ לקצר.
מרדכי יוגב: את רוצה להתייחס משהו, יעל?
<יעל בן ישר: יש כמה בעיות בבית אל שרציתי להביא.
<יעל בן ישר: דבר ראשון יש לנו ביוב של החטיבה שזורם כבר לפחות חודשיים בכניסה לש"ג של בית אל, סירחון - - -
<בני אלבז: זה מזמן הסתיים, מזמן הם תקנו.
<בני אלבז: אנחנו בקשר קבוע עם בינוי של הצבא - - -
מרדכי יוגב: בני, תרשה לי, אני מרים את זה למאקרו, לא למיקרו.
מרדכי יוגב: בינוי צה"ל, משרד הביטחון לא הקצה בשנה הבאה או בתקציב אין מספיק כסף, אין רבע ואין שמינית.
<בני אלבז: לכל מחנות צה"ל.
<בני אלבז: במקרה פה אנחנו הקצינו 4 מיליון ₪.